Source: http://www.agrodez.ro/agrotech/
Timestamp: 2018-06-25 02:28:14+00:00
Document Index: 34344674

Matched Legal Cases: ['articolul 6', 'articolul 6', 'articolul 9', 'articolul 13', 'articolul 14', 'articolul 14', 'articolul 20', 'articolul 23', 'Articolul 231']

Inmatriculare tractoare si remorci agricole - AGRODEZ DANRO
Inmatriculare tractoare si remorci agricole
În vigoare de la 01.09.2014
În temeiul art. 108 din Constituţia României, republicată, şi al art. 1 pct. III.5 din Legea nr. 119/2014 privind abilitarea Guvernului de a emite ordonanţe,
1. La articolul 6, punctele 6, 21 şi 30 se modifică şi vor avea următorul cuprins:
“6. autovehicul – orice vehicul echipat cu motor de propulsie, utilizat în mod obişnuit pentru transportul persoanelor sau mărfurilor pe drum ori pentru tractarea, pe drum, a vehiculelor utilizate pentru transportul persoanelor sau mărfurilor. Vehiculele care se deplasează pe şine, denumite tramvaie, precum şi tractoarele agricole sau forestiere nu sunt considerate autovehicule. Troleibuzele sunt considerate autovehicule;
30. tractor agricol sau forestier – orice vehicul cu motor, care circulă pe roţi sau pe şenile, având cel puţin două axe, a cărui principală funcţie constă în puterea sa de tracţiune, conceput în special pentru a trage, a împinge, a transporta ori a acţiona anumite echipamente, utilaje sau remorci utilizate în exploatarea agricolă ori forestieră şi a cărui utilizare pentru transportul pe drum al persoanelor sau al mărfurilor ori pentru tractarea, pe drum, a vehiculelor utilizate pentru transportul persoanelor sau al mărfurilor nu este decât o funcţie secundară. Sunt asimilate tractorului agricol sau forestier vehiculele destinate efectuării de servicii ori lucrări, denumite maşini autopropulsate;”.
2. La articolul 6, punctul 31 se abrogă.
3. La articolul 9, alineatul (4) se modifică şi va avea următorul cuprins:
“(4) Pentru a fi menţinute în circulaţie, vehiculele înmatriculate sau înregistrate, cu excepţia maşinilor autopropulsate cu o viteză maximă constructivă care nu depăşeşte 25 km/h, a autovehiculelor cu şenile, a tramvaielor şi a vehiculelor cu tracţiune animală, se supun inspecţiei tehnice periodice, conform legislaţiei în vigoare.”
4. La articolul 13, alineatele (1), (2) şi (4) se modifică şi vor avea următorul cuprins:
(1) Autovehiculele, cu excepţia mopedelor şi a troleibuzelor, precum şi remorcile se înmatriculează permanent sau temporar la autoritatea competentă în a cărei rază teritorială proprietarii îşi au domiciliul, reşedinţa ori sediul, în condiţiile stabilite prin reglementările în vigoare.
(4) La cerere, persoanelor juridice care fabrică, asamblează, carosează ori testează autovehicule, remorci sau tractoare agricole ori forestiere li se pot elibera pentru acestea autorizaţii şi numere pentru probă.”
5. La articolul 14, alineatul (1) se modifică şi va avea următorul cuprins:
(1) Tramvaiele, troleibuzele, mopedele, tractoarele agricole sau forestiere, altele decât cele prevăzute la art. 13 alin. (2), inclusiv remorcile destinate a fi tractate de acestea, precum şi vehiculele cu tracţiune animală se înregistrează la nivelul primarilor comunelor, ai oraşelor, ai municipiilor şi ai sectoarelor municipiului Bucureşti, care, prin compartimentele de specialitate, ţin şi evidenţa acestora.”
6. La articolul 14, alineatul (2) se abrogă.
7. La articolul 20, alineatul (1) se modifică şi va avea următorul cuprins:
(1) Pentru a conduce pe drumurile publice autovehicule, tramvaie ori tractoare agricole sau forestiere, conducătorii acestora trebuie să posede permis de conducere corespunzător.”
8. La articolul 23, alineatele (5) şi (8) se abrogă.
9. Articolul 231 se modifică şi va avea următorul cuprins:
(1) Persoanele cu domiciliul sau reşedinţa în România ori care dovedesc că se află la studii în România de cel puţin 6 luni pot solicita obţinerea permisului de conducere autorităţilor competente să le examineze.
c) alte documente justificative, după caz.”
Ordonanţa nr. 21/2014 pentru modificarea OUG nr. 195/2002 privind circulaţia pe drumurile publice
Codul Rutier, Modificare, OG 21/2014
Ordonanţa nr. 21/2014 pentru modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice, publicată în Monitorul Oficial, Partea I, nr. 635 din 29.08.2014 (M.Of. nr. 635/2014).